Alles aanlyn nou toegelaat behalwe sigarette, drank | Netwerk24
Deur Nellie Brand-Jonker 14 Mei 2020 17:15
Suid-Afrikaners kan nou alle items, buiten sigarette en drank, via e-handel koop. Foto: Pexels
Alle aanlyn kleinhandel word nou onder die vlak 4-inperking toegelaat na nuwe riglyne oor dié handelaars se verkope Donderdag uitgereik is.
Die riglyne is deur Ebrahim Patel, minister van handel, nywerheid en mededinging, uitgereik.
Produkte wat onder die ramptoestand verbied word soos sigarette en drank word egter nie toegelaat nie, sê Danie Cronje, ’n prokureur wat spesialiseer in die drankwet oor die riglyne.
In die riglyne word gesê aanlyn handelaars kan help om die ekonomie weer aan die gang te kry met kontaklose transaksies en om mense se beweging te verminder en minder verbruikers in winkels te hê.
Die kleinhandelaars sal streng riglyne moet nakom om te verseker dat hul personeel beskerm bly teen die verspreiding van die virus.
Die riglyne verskaf die maatreëls waaraan gehoor gegee moet word om werkers en verbruikers veilig te hou.
E-handel regulasies by Elvira on Scribd
Meer oor: Ebrahim Patel | Inperking | Covid-19 | E-Handel
Patel in die DA se visier oor e-handel